

PROJEKTS uz 28.05.2024.

vēlamais datums izskatīšanai: IKSS 05.06.2024.

domē: 27.06.2024.

sagatavotājs, ziņotājs: Gunita Dzene

 LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par** **Ādažu novada daudzbērnu ģimeņu biedrības “Ādažu dižģimenes”**

**iniciatīvu projektu “Daudzbērnu ģimeņu skrituļslidošana un saiets”**

Ādažu novada pašvaldība izskatīja **Ādažu novada daudzbērnu ģimeņu biedrības “Ādažu dižģimenes”** (Reģ.,nr. 40008332878, juridiskā adrese: Gaujas iela 11-45, Ādaži, Ādažu novads, LV-2164 (turpmāk - Iesniedzējs)) 2024. gada 30.aprīļa (Nr. ĀNP/1-11-1/24/2379) un 2024.gada 27. maija (Nr. ĀNP/1-11-1/24/2863) iesniegumu iniciatīvu projektam “Daudzbērnu ģimeņu skrituļslidošana un saiets” (turpmāk – Projekts) finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums).

Projekta mērķis ir jaunu prasmju apguve un saliedēšanās Ādažu novadā dzīvojošo daudzbērnu ģimeņu vidū - ģimeņu ietvaros apgūt skrituļslidošanas prasmes un noslēgumā rīkot saieta pasākumu, lai pārrunātu projekta gaitu un plānotu nākamās aktivitātes ģimeņu un sabiedrības labklājības celšanai. Projekta īstenošanas termiņš no 01.07.2024. līdz 30.10. 2024.

Projekta kopējais finansējums ir 2010,00 *euro* (t.sk. pašvaldības finansējums 1960,00 *euro* un rīkotāja finansējums 50 *euro*). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| Nr. | Izdevumi | Vienību skaits | Vienas vienības cena (*euro*) | Izmaksas (*euro*) | Pašu un cits finans. (*euro*)\* | Pašv.finans. (*euro*) |
| 1. | Atlīdzība skrituļslidošanas treneriem | 5 | 310,00 | 1550,00 | 10,00 | 1540,00 |
| 2.  | Materiālu un kancelejas preču iegāde  | 1 | 200,00 | 200,00 | 30,00 | 170,00 |
| 3. | Pamatlīdzekļu iegāde (pludmales karogs, karodziņu virtene)  | 1 | 260,00 | 260,00 | 10,00 | 250,00 |
| **KOPĀ (t.sk., nodokļi):** | **2010,00** | **50,00** | **1960,00** |

Centrālās pārvaldes Attīstības un projektu nodaļa veica projekta atbilstības izvērtēšanu domes noteiktajā kārtībā un secināja, ka projekts ir ieguvis 24 punktus (no 26), kā arī, ka tā norises un plānotie izdevumi atbilst projekta mērķim.

Projekts atbilst Ādažu novada Attīstības programmas (2021.-2027.) vidējā termiņa prioritātēm:

* VTP12: Iedzīvotāju dzīves stabilitāte un drošība (uzdevumam “U12.1.1: Sekmēt atbalstu daudzbērnu ģimenēm, senioriem un sociāli neaizsargātajām iedzīvotāju grupām”);
* VTP15: Aktīva vietējo kopienu stiprināšana un iesaiste pašvaldības darbā (uzdevumam “U15.1.2: Veicināt kopienu attīstību un iesaistīt teritorijas attīstības pasākumu radīšanā, tajā skaitā īstenojot konkursu “Sabiedrība ar dvēseli””, pasākumam “Ā15.1.2.4. Iniciatīvas projektu finansēšanas kārtība Ādažu novada pašvaldībā”)

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī Izglītības, kultūras, sporta un sociālās komitejas 05.06.2024. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada daudzbērnu ģimeņu biedrības “Ādažu dižģimenes”iniciatīvas projektu “Daudzbērnu ģimeņu skrituļslidošana un saiets” un piešķirt tam pašvaldības līdzfinansējumu 1960,00 *euro* (viens tūkstotis deviņi simti sešdesmit *euro* 00 -centi).
2. Centrālās pārvaldes Juridiskajai un iepirkumu nodaļai 5 (piecu) darbdienu laikā pēc šī lēmuma pieņemšanas sagatavot līguma projektu 1. punkta izpildei, nosakot pienākumu biedrībai **Ādažu novada daudzbērnu ģimeņu biedrībai “Ādažu dižģimenes”** ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

*Iesniedzējai – 1 eks.*

*JIN, GRN,**FIN, APN - @*

Dzene, 20232044